open-index/open-wikipedia-markdown huggingface dataset:
Kaskádové vrchy

**Kaskádové vrchy** (nesprávne *Kaskádové pohorie*; po angl. **Cascade Range**; skrátene **Cascades**, kanadská časť sa nazýva aj **Cascade Mountains** alebo **Canadian Cascades**), je horské pásmo, tiahnúce sa v smere juh-sever po západnom pobreží Severnej Ameriky, od severnej Kalifornie, cez Oregon a Washington až po rieku Fraser v Britskej Kolumbii v Kanade. Z Európanov preskúmal pohorie ako prvý kapitán George Vancouver, ktorý aj pomenoval viacero štítov. Neskôr prešla cez pohorie expedícia Lewisa a Clarka, využila pritom rieku Columbia.

Kaskádové vrchy sú zaujímavé výskytom sopečnej činnosti (jediným na území kontinentálnych USA - bez Havajských ostrovov a Aljašky). Nachádzajú sa tu vyhasnuté, ale aj aktívne sopky (Rainier, Hood, Shasta, Lassen Peak, Saint Helens atď.). Kaskádové vrchy sú súčasťou tichomorského prstenca sopiek, nazývaného Ohnivý kruh. Pre pôvodných obyvateľov Ameriky sú nevyčerpateľnou studnicou povier a mýtov, taktiež sú domovom jedného z mýtických zvierat - Bigfoota.

## Geografia
Juh pohoria je nižší (priemer ) a užší (30), sever je naopak vyšší a širší. Pohoriu dominujú sopky, ktoré často prevyšujú okolité vrchy až dvojnásobne – nazývajú sa aj *High Cascades* (doslova „vysoké kaskády“). Najvyšší vrch je Mount Rainier (). Najvyššie štíty v severnej časti pohoria sú pokryté celoročným ľadom.

### Vodstvo
Cez Kaskádové vrchy sa predierajú dve rieky: v americkej časti rieka Columbia a v kanadskej Fraser. Rieka Columbia tiekla územím ešte skôr a ako sa pohorie postupne zdvíhalo, prerezávala ho a vytvorila nádherné scenérie.

## Geológia
Pohorie sa začalo formovať v pliocéne. Jeho vznik, ako aj pretrvávajúca vulkanická aktivita je zapríčinená subdukciou platne Juan de Fuca pod severoamerickú platňu. Pred 50 miliónmi rokov tvorila platňa *Juan de Fuca* minikontinent, ktorý sa neskôr spojil so Severnou Amerikou.

## Chránené územia
V pohorí sa nachádzajú štyri národné parky a veľa iných chránených území.
* Lassen Volcanic National Park
* Crater Lake National Park
* Mount Rainier National Park
* North Cascades National Park

## Galéria


Obrázok:Adams04 aerial adams from the west 12-11-04.jpg|Stratovulkán Adams
Obrázok:Glacier Peak 7118.JPG|Stratovulkán Glacier Peak
Obrázok:MSH82 st helens spirit lake reflection 05-19-82.jpg|Stratovulkán Saint Helens
Obrázok:MtShasta aerial.JPG|Stratovulkán Shasta
Obrázok:Lassen-Peak-Large.jpg|Sopečný dóm Lassen Peak
Obrázok:Mount Cayley.jpg|Stratovulkán Cayley
Obrázok:ColumbiarivergorgeJRH.jpg|Rieka Columbia, pretínajúca pohorie
Obrázok:MtHood TrilliumLake.jpg|Odraz stratovulkánu Mount Hood vo vodách jazera Trillium



## Iné projekty

## Externé odkazy
* Lesy centrálnych a južných Kaskád 
* Lesy východných Kaskád 
* Knižnica Washingtonskej Univerzity - Digitálna kolekcia 


Kategória:Pohoria v USA
Kategória:Pohoria v Kanade
Kategória:Geografia Britskej Kolumbie
Kategória:Geografia Washingtonu
Kategória:Geografia Kalifornie
Kategória:Geografia Oregonu
Tatra Prezident

thumb|Tatra Prezident (1994)
thumb|Prístrojová doska Tatra Prezident

**Tatra Prezident** (1994) – v rámci ďalšej modernizácie Tatry 613, ktorá bola vo výrobe už 20 rokov, uvažovalo vedenie závodu Tatra Kopřivnice o jej následníkovi. Do úvahy prichádzali dve varianty – výrazná modernizácia vozidla T-613 s maximálnym využitím existujúcich komponentov, alebo celkom nový voz, predbežne označovaný ako Tatra 625.

V rámci prvej varianty modernizácie bol dizajnérom Václavom Králom navrhnutý a vo firme Ecorra Lubina postavený prototyp vychádzajúci z varianty Tatra 613-4 MiLong a pomenovaný po prvom kopřivnickom automobile. Vznikol tak prototyp majúci charakteristické črty predošlej verzie T613, pritom však nesúci niektoré výrazné znaky. Najnápadnejšou zmenou je predná časť karosérie, stred ktorej svojím prelisom tvarovo pripomína staršie kopřivnické modely s motorom vpredu (Tatra 11), s využitím hlavných svetlometov vozidiel Volvo. Zadné blatníky dostali plný oblúkový výkroj a zadná časť vozidla bola zdvihnutá a mohutnejšia, čím vozidlo získalo  klinovitý vzhľad, v tej dobe veľmi používaný. Naopak, ploché predné čelo a nekryté stierače pôsobili zastarane. Taktiež viaceré detaily karosérie boli modifikované, rovnako ako aj interiér. Mechanické časti vozidla však ostali nezmenené.

Vývoj prototypu bol ukončený vzhľadom na rozhodnutie o predčasnom zastavení vývojových prác. Napríklad nebola doriešená modernizovaná vyhrievacia a klimatizačná sústava, ktorá sa objavila až v neskoršej Tatre 700.
Od zamýšľanej verejnej prezentácie prototypu Prezident bolo nakoniec upustené. Automobil bol predstavený iba v úzkom kruhu (napr. českému prezidentovi Václavovi Havlovi) a po následnom rozhodnutí o zastavení jeho vývoja sa stal súčasťou zbierok podnikového múzea Tatra v Kopřivnici, kde je zaradený do stálej expozície. 

Vedenie spoločnosti sa nakoniec rozhodlo ísť cestou intenzívnejšej inovácie, a tak vznikol opäť modernizovaný model Tatra 613-5, označený ako Tatra 700. Koncepciu však výraznou mierou prebral od svojho predchodcu z roku 1974 - Tatru 613.

Niektoré nové prvky prototypu Prezident sa však predsa objavili v sériovej výrobe - na poslednom prevedení Tatry 613 v modelovom ročníku ´95 .

## Pozri aj
* Tatra 613

## Iné projekty

## Externé odkazy
* http://www.tatraklub.sk  Tatra Auto Klub Slovakia
* http://www.tatra.cz Tatra A.S, oficiálna stránka
* http://www.tatraportal.com 

Prezident
Kategória:Luxusné automobily
Rainier

**Rainier** môže byť:
*meno viacerých kniežat Monaka z rodu Grimaldi: 
**Rainier I.
**Rainier II.
**Rainier III.
*britský admirál Peter Rainier
*sopka v USA juhovýchodne od Seattlu, pozri Rainier (sopka)
* značka piva a pivovar v USA, pozri Rainier Brewing Company
*bývalá loď na doplnenie munície Námorníctva USA, pozri USS Rainier (AE-5)
*názov lode NOAA na hydrografický prieskum, pozri Rainier (loď NOAA)

## Pozri aj
*Mount Rainier (Maryland) (lokalita v štáte Maryland v USA)
*Mount Rainier (softvér) (technológia na písanie paketov na použitie CD-RW a podobných diskov
*Buick Rainier (športové úžitkové vozidlo strednej veľkosti of General Motors)
Wolémia

**Wolémia** (lat. *Wollemia*) je rod z čeľade araukáriovité (*Araucariaceae*) s jediný druhom **wolémia vznešená** (*Wollemia nobilis*). Je to vzácny strom vyskytujúci sa v utajenom biotope v juhovýchodnej Austrálii. 

## Opis
Wolémia vznešená je vždyzelený strom dosahuje výšku 2540 m. Vetvenie je unikátne - bočné vetvy nemajú vedľajšie výhony. Po niekoľkých rokoch každá vetva končí buď šišticou (samčou alebo samičou), alebo prestane rásť. Keď prestane rásť, alebo keď šištica dozreje, vetva odumrie. Nové vetvy potom vyrážajú zo spiacich očiek na hlavnom kmeni. Listy sú sploštené ihlice, 38 cm dlhé a 25 mm široké. Semenné šištice sú zelené, rozpadavé a dozrievajú asi 1820 mesiacov po opelení.

## Objavenie
Objav wolémie vznešenej v septembri roku 1994 v odľahlej časti pohoria Blue mountains, iba 150 kilometrov od Sydney v Austrálii, bol oslavovaný ako botanický nález storočia. Objaviteľom tohto druhu bol David Noble. Pri zostupe do hlbokej rokliny v pralese v Novom Južnom Walese objavil skupinu zvláštnych ihličnanov. Odobral vzorky vetiev a kôry, ktoré porovnával v múzeách s fosíliami a zistil, že ide o živú fosíliu (relikt). Originálny porast, ktorý objavili zamestnanci Centra pre národné parky a ochranu prírody Nového Južného Walesu a dnes je súčasťou národného parku Wollemi National Park, pozostával iba z 23 dospelých stromov. Dodnes sa našlo 100 jedincov tohto ihličnanu na troch miestach. 

Podľa Červeného zoznamu 2000 je to kriticky ohrozený druh. Bol to zároveň aj významný objav nového rodu, ktorý je príbuzný araukáriám (*Araucaria*) a damarovníkom (*Agathis*), ktoré boli dovtedy jedinými zástupcami starobylej čeľade araukáriovité (*Araucariaceae*). Fosílne nálezy tejto skupiny rastlín sa datujú do obdobia spred 200 miliónov rokov, do čias dinosaurov. Tento pozoruhodný druh prežil bezpečne tisícky rokov až do svojho objavenia.

Hoci je presné miesto jeho nálezu držané v tajnosti, stále existuje riziko, že bude odhalené. Zvyšuje to obavy z možného zavlečenia chorôb a vzniku požiarov v dôsledku ľudskej činnosti. Záhradnícky výskum zistil vhodné spôsoby rozmnožovania, čo umožnilo vytvoriť záložnú zbierku v podmienkach ex situ, ktorá má podporiť ochranu druhu v prírode. Spôsoby jeho rozmnožovania nie sú známe. Celosvetový dopyt po tomto fascinujúcom starobylom strome viedlo k rozsiahlemu programu jeho rozmnožovania. Očakáva sa, že plány na uvoľnenie rastlín pre záhradnícke pestovanie budú predstavovať nádejný model toho, ako môže ísť ochrana ruka v ruke s pestovaním ohrozených rastlín.

Na Slovensku je možné rastlinu vidieť v bratislavskej ZOO, v časti DinoPark, v Botanickej záhrade UPJŠ v Košiciach a tiež v bratislavskej Botanickej záhrade.

## Súhrnné informácie
* Čeľaď: *Araucariaceae*
* Rozšírenie: Austrália, Nový Južný Wales
* Biotopy výskytu: Lesy mierneho pásma
* Odolnosť: Čiastočne mrazuvzdorná
* Nároky: Dobre priepustná kamenitá pôda na výslnnom mieste alebo v polotieni.

## Iné projekty

Kategória:Araukáriovité
Kategória:Ihličnaté stromy
Kategória:Monotypické rody rastlín
Magnetizmus (rozlišovacia stránka)

**Magnetizmus** môže byť:

* schopnosť niektorých kovov priťahovať niektoré iné kovy; prejavuje sa magnetickým poľom, pozri magnetizmus
* náuka o magnetických javoch a vlastnostiach látok, pozri magnetizmus (náuka)
* symptóm v neurológii, pozri magnetizmus (neurológia)
* *„tajomná“* schopnosť tela byť príťažlivým pre iné organizmy
Baker

**Baker** môže byť:
*veľmi časté anglické priezvisko
*planétka 2549 Baker
*lokalita v USA:
**Baker (Kalifornia)
**Baker (Louisiana)
**Baker (Montana)
**Baker (Missouri)
**Baker (Nevada)
**Baker (Oregon)
*názov viacerých county v USA, pozri Baker County
*rieka v Južnej Amerike, známa ja ako Kanál Baker, a príslušná pobrežná krajina, pozri Baker (rieka)
*časť pohoria Ruwenzori v Afrike, pozri Ruwenzori
*sopka v USA, pozri Baker (sopka)
* staršie neobývaný atol v Tichom oceáne, pozri Bakerov ostrov
*diocéza v štáte Oregon, pozri Diocéza Baker
*kódové označenie pre sériu cvičení vykonaných Spojenými štátmi a viacerými ázijskými krajinami, pozri Baker (kódové označenie)
*udalosť Operácie Crossroads, čo bola séria skúšok jadrových zbraní vykonaných USA v lete 1946, pozri Operácia Crossroads
*vyjadrenie písmena B v Joint Army/Navy Phonetic Alphabet a podobne

## Pozri aj
* Baker Aviation (letecká spoločnosť USA)
*Baker Baker (pieseň z albumu Under The Pink od Toriho Amosa)
*Baker Beach (pláž v San Franciscu)
*Baker Bowl (futbalový štadión v USA, kedysi štadión Philadelphia Eagles)
*Baker Creek (rieka v Kanade)
*Bakerova cysta (ochorenie)
*Baker Hall na Cornell University
*Baker House (internát MIT)
*Baker Lake (letisko v Kanade)
*Baker & McKenzie (advokátska kancelária, v ktorej pracovala Eveline Saupperová)
*Bakerova-Nunnova kamera (satelitná kamera)
*Baker Skateboards (výrobca skejtbordov v USA)
*Baker Street (ulica v Londýne; pieseň od Gerryho Raffertyho)
*Baker Trail (mesto v Ontáriu v Kanade)
*Baker-Troll (výrobca hračkárskych plechovíc)
*Baker verzus Carr (súdny prípad v USA)
*Baker verzus Vermont (súdny prípad v USA)
*Ma Baker (pieseň od Boney M)
*Martin-Baker (podnik vyrábajúci záchranné systémy pre lietadlá)
**[[Ned Baker]]* (metasyntaktická premenná
*Fort Baker (bývalá pevnosť v Las Vegas)
*Lac Baker (lokalita v New Brunswicku v Kanade)
Fraser

**Fraser** môže byť:
* rieka v Kanade, pozri Fraser (rieka)
* ostrov v Austrálii, pozri Fraser (ostrov)
* lokalita v USA:
** Fraser (Colorado) 
** Fraser (Idaho) 
** Fraser (Iowa) 
** Fraser (Michigan) 
** Fraser (New York)
* predmestie v okrese Canberra Belconnenu v Austrálii, pozri Fraser (Canberra) 
* škótsky klan, pozri Klan Fraser
* škótsky rod, pozri Fraserovci z Philorthu
* priezvisko osobností, napr.:
** Antonia Fraserová, britská spisovateľka
** Brendan Fraser, kanadsko-americký herec
** Sir Bruce Fraser, britský úradník, ktorý revidoval klasickú knihu *Plain Words* v roku 1973
** Charles Fraser (botanik), botanik a bádateľ v Austrálii
** 'Mad' Frankie Fraser, britský bývalý odsúdenec kedysi prezývaný 'najnebezpečnejší muž v Británii'
** George MacDonald Fraser, škótsky spisovateľ
** Hugh Fraser (diplomat), britský diplomat
** Hugh Fraser (herec), britský herec
** Ian Edward Fraser
** James O. Fraser, škótsky kresťanský misionár, autor písma pre jazyk lisu
** Julius Thomas Fraser, vzdelanec
** Kerry Fraser, rozhodca NHL.
** Malcolm Fraser (*1930), bývalý predseda vlády Austrálie (1975-1983)
** Peter Fraser, predseda vlády Nového Zélandu (1940-1949)
** Simon Fraser, obchodník s kožušinami a prieskumník
** John Fraser (botanik), škótsky botanik (17501811)
* novozélandský automobilový výrobca, pozri Neil Fraser (podnik)
* štandardná skratka **Fraser**
** škótsky botanik (17501811), pozri John Fraser (botanik)
** britský zoológ (18101866), pozri Louis Fraser

## Pozri aj
* Frasier
Kormorán ušatý

**Kormorán ušatý** alebo **kormorán uškatý** (*Phalacrocorax auritus*) je jediný severoamerický druh kormorána, vyskytujúci sa na pobreží aj vo vnútrozemí. Podobne ako ostatné druhy čeľade kormoránovitých, aj on má štíhle telo, hadovitý krk a veľké nohy s plávacími blanami. Počas krátkeho obdobia jari má na hlave nápadné perové ozdoby v podobe ušiek. Rozmnožená populácia tohto kormorána začala spôsobovať v chove rýb na Mississippi škody.

## Súhrnné informácie
* Dĺžka: 76-91 cm
* Hmotnosť: 1,5-2 kg
* Operenie: Pohlavia sú si podobné
* Výskyt: Severná Amerika
* Migrácia: Čiastočne sťahovavý
* Status: Bežný
* Biotopy výskytu: Stojaté vody, tečúce vody, pobrežia, pobrežné vody, otvorené more a oceán

## Iné projekty

Kategória:Kormoránovité
Salmonelová artritída

**Salmonelová artritída** je zápalové ochorenie kĺbu alebo kĺbov, spôsobené baktériou z rodu Salmonella. Môže mať 2 formy:

* reaktívna artritída – príznaky sa objavia približne 3 týždne po prekonanej „klasickej“ salmonelovej infekcii a postihuje zhruba u 1 z 10 000 pacientov s kultivačne potvrdeným ochorením. Vyskytuje sa zväčša v spojení s uretritídou (zápalom močovej rúry) a iridocyklitídou (zápalovým postihnutím oka) vo forme tzv. Reiterovho syndrómu. Ochorenie má pravdepodobne autoimunitný základ, spustený antigénmi salmonely u citlivých jedincov.
*septická artritída – zriedkavejšia a závažnejšia; je komplikáciou salmonelovej septikémie a vzniká priamym zavlečením salmonel krvným obehom do kĺbu. Jej liečba je náročná a kĺb býva často trvalo postihnutý.

## Externé odkazy
* [prof. MUDr. Vladimír Mihál, CSc., SALMONELOVÁ ARTRITIDA RAMENNÍHO KLOUBU U KOJENCE (*.pdf, [čeština|česky])]

Kategória:A02 Iné infekcie salmonelami
Kategória:Zápalové ochorenia
Skýti

thumb|Skýtski bojovníci.
**Skýti** boli príslušníci rôznych iránskych kmeňov, ktoré v 8.4. storočí pred Kr. kočovali od severného Čiernomoria na dolný Dunaj, ktorých neskôr vytlačili Sarmati. 

V časoch Rímskeho cisárstva mal pojem Skýti širší významoznačovali sa tak všeobecne kmene na severe Ázie a východnej Európy (a severná Ázia sa potom označovala ako Skýtia).

## Dejiny
Od 8. stor. pred Kr. žili Skýti v rozsiahlych priestoroch pri severnom pobreží Čierneho mora od ústia Dunaja až po Don. Podľa najdôležitejšieho starovekého svedectva, Herodotovho, sídlili Skýti pôvodne v Ázii a boli odtiaľ vytlačení inými kmeňmi; sami vypudili zo severného Černomoria Kimerijcov (Kimmeriov) do Malej Ázie, tiahli za nimi, dobyli Médiu, Sýriu a Palestínu a vládli niekoľko desaťročí v Prednej Ázii (v severnom Iráne a Arménsku).

Začiatkom 6. stor. pred Kr. ich odtiaľ vyhnali Médi. V severnom Černomorí vytvorili kmeňový zväz, ktorý zahrnul aj početné miestne kmene a predstavoval v 6. stor. pred Kr. významnú politickú silu. Na jeho čele bol kočovný kmeň tzv. „kráľovských“ Skýtov.

V 6./5. stor. pred Kr. Skýti prenikli až ku Karpatom, do Sedmohradska a Dobrudže. Roku 513/12 odolali úspešne vpádu perského kráľa Dareia I. na svoje územie. Roku 495 podnikli odvetnú výpravu na Trácky Chersonézos. So vznikom silnej tráckej ríše boli Skýti zo západného Černomoria vytlačení.

V polovici 4. stor. pred Kr. sa vytvorilo skýtske kráľovstvo so strediskom na dolnom Dnepre (na mieste dnešnej osady Kamenskoje gorodišče).

V 2. polovici 4. stor. pred Kr. vtrhli do Skýtie Sarmati, ktorí sídlili pôvodne na východ od Donu, a postupne sa jej z väčšej časti zmocnili. Na rozhraní 3. a 2. stor. pred Kr. preniesli stredisko skýtskeho kráľovstva do Skýskeho Neapola na Tauridskom Chersonéze (= Kryme). V moci Skýtov zostal stepný Krym a priľahlé územia až asi po Olbiu.

Nápor Skýtov na grécke kolónie v severnom Černomorí koncom 2. stor. pred Kr. vyvolal zásah pontského kráľa Mithradata VI. Skýti síce boli porazení, ale skýtske kráľovstvo si aj naďalej uchovalo značnú vojenskú moc, s ktorou musel Rím rátať aj v prvých storočiach nášho letopočtu. Výboje Skýtov zosilnili najmä za vlády rímskeho cisára Nerona (5468), kedy sa im podrobila Olbia. Keď začali ohrozovať Chersonézos, stretli sa s Rimanmi a boli nimi porazení; od tej doby boli aj na území bosporskej šije rozmiestnené rímske posádky. Za vlády Antonina Pia (138161) zaútočili Skýti opäť na Olbiu, ktorej Rimania prišli na pomoc.

Tlak barbarských kmeňov, označovaných prameňmi obyčajne ako 'skýtske', na severnom Černomorí sa vystupňoval počas krízy v 3. stor., v období rokov 230270 (tzv. skýtsko-sarmatské vojny s Rímom). V dobe najväčšej expanzie (267270) zaútočili barbari aj na Grécko. Rímska ríša však ešte stačila skonsolidovať svoje sily a nápor odrazila. V Skýtskom Neapole a v mestečkách na dolnom Dnepre si Skýti udržali vládnuce postavenie do 3. stor., kedy skýtske kráľovstvo zaniklo. V pol. 3. stor. vpadli do severného Černomoria gótske kmene a v posledných desaťročiach 4. stor. Huni.

## Zdroj
* 

Kategória:Etniká, národy a národnosti
Tuhé teleso

::*Tuhé teleso môže byť aj synonymum výrazu pevné teleso, teda teleso v pevnom skupenstve, pozri pod [[pevná látka]].*
**Tuhé teleso** alebo **dokonale tuhé teleso** je ideálne teleso z pevnej látky, ktoré pri pôsobení síl nemení svoj tvar – nedeformuje sa, ale tieto sily majú iba pohybový účinok. Považujeme ho za tzv. *[[kontinuum]]* = spojité prostredie, čiže neberieme do úvahy časticovú štruktúru látok.

Každé skutočné teleso môže vykazovať deformáciu (nech je akokoľvek pevné) pri pôsobení sily, preto v skutočnosti tuhé teleso *neexistuje*.

Tento abstraktný pojem sa používa k teoretickému skúmaniu čisto pohybových účinkov síl na teleso  v prípadoch, keď sa nedá nahradiť hmotným bodom, pretože jeho rozmery a tvar nemôžeme zanedbať, príp. je nutné vziať do úvahy tiež jeho rotáciu, a pritom sú deformačné účinky síl zanedbateľné.

## Referencie


Kategória:Mechanika
Médi

**Médi** alebo **Médovia**  boli staroveký národ iránskeho pôvodu, ku ktorému patrili pôvodne obyvatelia strednej časti dnešného Iránu, ktorí sa začiatkom 1. tis. pred Kr. presunuli do oblasti juhozápadného dnešného Iránu (Médie). 

Médov prvýkrát spomínajú pramene v roku 836 pred Kr. Po zrážkach s Asýrčanmi a Urartejcami sa médske kmene spojili. Zjednotil ich podľa Herodota vraj Deiokes, syn Fraortov, ktorý sa stal kráľom a vládol 53 rokov. Médi vytvorili veľkú ríšu - ďalej pozri: Médska ríša.

Kategória:Etniká, národy a národnosti
Inerciálna vzťažná sústava

**Inerciálna vzťažná sústava** je vzťažná sústava, v ktorej platí 1. Newtonov pohybový zákon, t. j. že telesá, na ktoré nepôsobí žiadna sila, alebo výslednica síl je nulová, zostávajú v pokoji alebo v rovnomernom priamočiarom pohybe.

Všetky inerciálne vzťažné sústavy zostávajú voči sebe v pokoji alebo v rovnomernom priamočiarom pohybe.

Sústavy, v ktorých neplatí 1. Newtonov pohybový zákon sa nazývajú neinerciálne vzťažné sústavy.

Kategória:Dynamika
Skýtia

**Skýtia** (tiež *Skythia*; po grécky *Skythiá*, po latinsky *Scythia*) môže byť:
*pôvodne územie obývané Skýtmi, neskôr širší pojem (rozsiahle neohraničené územie, v čase rímskeho cisárstva severná Ázia), pozri Skýtia (územie Skýtov)
*rímska provincia v čase cisárstva, časť Mézie, označovaná obyčajne ako Scythia minor (dnešná Dobrudža), pozri Skýtia (rímska provincia)
Kimerovia

**Kimerovia** (iné názvy **Kimérovia**, **Kimmeriovia**, **Kimerijci**, **Kimeri, Kiméri**) boli indoeurópske kmene, ktoré boli predchodcami Skýtov v dnešnom južnom Rusku a okolí.

V 8. storočí pred Kr. ich z južného Ruska vyhnali Skýti. Kimerovia ustúpili do Anatólie a v rokoch 696 - 695 pred Kr. dobyli Frýgiu. Pri útoku na lýdske Sardy a na maloázijské grécke osady boli v druhej polovici 7. storočia pred Kr. zrejme za asýrskej pomoci porazení a vytlačení do severovýchodnej Malej Ázie, kde splynuli s miestnymi kmeňmi.

## Referencie


Kategória:Etniká, národy a národnosti
Skýtsky Neapol

náhľad|Najzachovalejšie objekty
**Skýtsky Neapol** alebo **Skýtska Neapolis** bolo od 3. storočia pred Kr. centrum skýtskeho panstva na Kryme a dolnom Dnepri, od roku 1831 stotožňované s hradiskom Kermenčuk pri dnešnom Simferopoli. Mesto zaniklo v 3. storočí.

Z osady sa postupne stalo veľké mestské centrum obklopené kyklopskými hradbami. Významnou stavbou je skýtske mauzóleum z konca 2. storočia pred Kr. 

## Iné projekty

## Externé odkazy
* Oficiálna stránka múzea Skýtsky Neapol 

Kategória:Zaniknuté mestá na Ukrajine
Kategória:Archeologické lokality na Ukrajine
Korpus

**Korpus** môže byť:
* v niektorých kontextoch synonymum pre telo, trup; teleso, zbor, súbor
* v jazykovede ohraničený súbor jazykových výpovedí zaznamenaných písmom alebo na zvukovom nosiči, ktorý je predmetom výskumnej práce; množina textov používaných na lingvistický opis a argumentáciu; v užšom zmysle elektronická databáza jazykových prvkov spolu s prostriedkami efektívneho vyhľadávania, pozri korpus (jazykoveda)
* v biológii:
**stredný valec stonky rastliny, pozri korpus (rastlina)
** predná, zvyčajne valcovitá časť pažeráka niektorých hlístovcov, pozri korpus (hlístovce)
* v hudbe: rezonančná, ozvučná skrinka, pozri korpus (hudba)
* vo vojenstve: v niektorých armádach armádny zbor
* pri varení: upečená časť, ktorá sa neskôr ďalej upravuje, pozri korpus (varenie)
*v rímskom práve: zbierka cisárskych konštitúcií, ktorá mala charakter prameňa rímskeho práva, synonymum: kódex, lat. corpus, codex, pozri kódex (rímske právo)
*tlačené kritické vydanie súboru stredovekých rukopisných listinných prameňov, synonymá: diplomatár, kódex, pozri diplomatár

## Referencie


## Pozri aj
* corpus
Bitka pri Megide

**Bitka pri Megide** alebo **bitka pri Megidde** môže byť:
*bitka, v ktorej egyptské vojská, vedené faraónom Thutmosem III. porazili kanaánske vojsko, vedené kráľom Kadeša, pozri bitka pri Megide (15. storočie pred Kr.) 
*bitka, v ktorej egyptský vládca Necho II. porazil a zabil Joziáša, kráľa Judey, pozri bitka pri Megidde (609 pred Kr.) 
*bitka medzi vojskami Spojeného kráľovstva a Osmanskej ríše, pozri bitka pri Megidde (1918)
*podľa Biblie: posledná bitka medzi dobrom a zlom (keďže podľa väčšinového výkladu: Megid(d)o = (H)armaged(d)on), pozri pod Harmagedon
Ohm

**Ohm** môže byť:
* nemecký fyzik, objaviteľ Ohmovho zákona, pozri  Georg Simon Ohm
* jednotka elektrického odporu, pozri Ohm (jednotka)

## Pozri aj
* Ohmov zákon
João Ricardo

**João Ricardo**, celým menom **João Ricardo Pereira Batalha Santos Ferreira**, (* 7. január 1970 Luanda) je angolský futbalový brankár. V angolskom drese hral na Majstrovstvách sveta 2006 v Nemecku, kde odchytal všetky tri zápasy, ktoré  odohrala. 

João Ricardo je potomkom portugalských prisťahovalcov, do Portugalska sa s rodinou a s väčšinou bielych Angolčanov odsťahoval v roku 1974, keď mal iba štyri roky. Futbal začal hrať v meste Leiria, v ktorom našiel svoj adoptívny domov. V súčasnosti je bez angažmánu, pomáha svojmu otcovi v stolárstve. Aj napriek tomu sa stal brankárskou jednotkou angolskej reprezentácie na Majstrovstvách sveta v Nemecku v roku 2006. Na tomto turnaji sa zaskvel hlavne v zápase  - , ktorý aj jeho zásluhou skončil prekvapivo 0:0. V tomto zápase bol vyhlásený za najlepšieho hráča a tým sa stal prvým brankárom, ktorý na tomto šampionáte získal takéto ocenenie.

## Kluby
* 1994 – 1998  Académico de Viseu
* 1998 – 2001  SC Salgueiros
* 2001 – 2005  Moreirense F.C.
* od roku 2005 – bez angažmánu

Kategória:Narodenia v 1970
Kategória:Angolskí futbalisti
Kategória:Hráči Moreirense F.C.
Kategória:Hráči Majstrovstiev sveta vo futbale 2006
Kategória:Angolské osobnosti portugalského pôvodu
Kategória:Osobnosti z Luandy
Piestová skupina

thumb|right|Pohľad zospodu na piestovú skupinu: piest s piestovým čapom a krúžkami.
**Piestová skupina** je súhrné označenie pre piest a súčasti s ním spojené v piestových strojoch. Piestovú skupinu okrem piestu tvoria:
*piestový čap
*piestové krúžky
**tesniace krúžky
**stieracie krúžky
*prípadne iné špeciálne súčasti
Ohm (jednotka)

**Ohm** je jednotkou elektrického odporu podľa medzinárodnej sústavy SI.
Označuje sa Ω (veľké grécke písmeno omega). Jednotka je pomenovaná podľa nemeckého fyzika 
Georga Simona Ohma, objaviteľa zákonitosti medzi elektrickým napätím, elektrickým prúdom a elektrickým odporom, ktorý dnes nazývame Ohmov zákon.

Vodič má odpor jeden ohm, ak po priložení napätia jedného voltu, vodičom preteká elektrický prúd jedného ampéra.

[R]_{\rm SI}=\Omega=\frac{\mathrm{V}}{\mathrm{A}}=\frac{\mathrm{kg}\cdot\mathrm{m}^2}{\mathrm{s}^3\cdot\mathrm{A}^2}

Obrátená hodnota elektrického odporu, sa nazýva elektrická vodivosť *G*, a je meraná v jednotkách siemens (S).

[G]_{\rm SI} = \frac{1}{\Omega} = {\rm S}

## Pozri aj
* Ohmov zákon
* siemens - jednotka elektrickej vodivosti

Kategória:Jednotky pre elektrinu a magnetizmus
Kategória:Odvodené jednotky sústavy SI
Kategória:Eponymické termíny vo fyzike
Robin Söderling

**Robin Söderling**, celým menom **Robin Bo Carl Söderling** (* 14. august 1984, Tibro, Švédsko) je švédsky tenista. Jeho najvyššie umiestnenie v rebríčku ATP je 4. miesto, ktoré dosiahol 15. novembra 2010. Je pravák, hráva obojručný bekhend. Do profesionálneho tenisu vstúpil v roku 2001. Počas svojej kariéry vyhral 9 turnajov ATP v dvojhre a 1 turnaj vo štvorhre. 

## Finálové účasti na turnajoch ATP (5)

### Dvojhra - výhry (9)

### Dvojhra - prehry (10)

## Výkonnostná krivka

## Iné projekty

## Externé odkazy

Kategória:Narodenia v 1984
Kategória:Švédski tenisti
Kategória:Švédski olympionici
Miloslav Mečíř

**Miloslav Mečíř** (* 19. máj 1964, Bojnice) je bývalý slovenský profesionálny tenista, olympijský víťaz zo Soulu 1988. Počas svojej kariéry vyhral i 11 titulov na okruhu ATP. Jeho najvyššie umiestnenie v rebríčku bolo **4.** miesto, ktoré dosiahol 22. februára 1988. Po ukončení aktívnej kariéry pôsobí ako nehrajúci kapitán slovenského daviscupového mužstva, ktoré sa v roku 2005 prebojovalo do finále.

Syn Miloslav sa takisto venuje tenisu.

## Finálové účasti na turnajoch ATP (36)

### Dvojhra - výhry (11)

### Dvojhra - prehry (13)

### Štvorhra - výhry (9)

### Štvorhra - prehry (3)

## Ocenenia
* V roku 2004 mu prezident Ivan Gašparovič prepožičal štátne vyznamenanie Rad Ľudovíta Štúra II. triedy.
* V roku 2006 mu prezident Ivan Gašparovič prepožičal štátne vyznamenanie Rad Ľudovíta Štúra I. triedy.

## Iné projekty

## Externé odkazy

Kategória:Slovenskí tenisti
Kategória:Česko-slovenskí olympijskí víťazi
Kategória:Česko-slovenskí bronzoví olympijskí medailisti
Kategória:Olympijskí víťazi v tenise
Kategória:Slovenskí tenisoví tréneri
Kategória:Sieň slávy slovenského tenisu
Kategória:Víťazi Hopmanovho pohára
Kategória:Osobnosti z Bojníc
Kategória:Držitelia Radu Ľudovíta Štúra I. triedy
Kategória:Držitelia Radu Ľudovíta Štúra II. triedy
Miloslav Mečíř ml.

**Miloslav Mečíř ml.** (* 21. január 1988) je slovenský tenista, syn olympijského víťaza Miloslava Mečířa. 

## Iné projekty

## Externé odkazy
* Oficiálny ATP profil

Kategória:Slovenskí tenisti
Ľudovít Lancz

**Ľudovít Lancz** (* 2. jún 1964, Veľká Mača – † 20. júl 2004, Bratislava) bol slovenský futbalista, hrajúci na poste stredového hráča. Pochádzal z Veľkej Mače. Známy je predovšetkým zo Slovana Bratislava, s ktorým získal jeden federálny a dva slovenské tituly. Pôsobil i v Artmedii Petržalka a neskôr v nižšej rakúskej lige.

## Kariéra
V roku 1979 začal hrať futbal v doraste ZŤS Petržalka, a to až do roku 1983. V rokoch 1983 – 1984 vybojoval postup ZŤS do I.ligy, za ktorú ju aj v ďalšej sezóne hral. Ako vojak základnej vojenskej služby hral za v rokoch 1985-86 za Duklu Praha. Následne vystriedal viacero slovenských i zahraničných klubov: Dukla Banská Bystrica (1986 – 1987), Inter ZŤS Bratislava (1987 – 1990), Inter Bratislava (1990 – 1991), Slovan Bratislava (1991 – 1992; tu sa stal federálnym majstrom ČSFR), Angers (1992 – 1993, francúzska II.liga), Slovan Bratislava (1993 – 1995; kde sa stal dvakrát majstrom Slovenska), Artmedia Petržalka (1995 – 1996).  V rokoch 1996 – 2004 hral v Rakúsku nižšie súťaže (Stoob, Kittsee....)

V pohári UEFA CUP 02. 10. 1991 v zápase Real Madrid – Slovan Bratislava dal v 89. min vyrovnávajúci gól na 1:1.

Dvakrát reprezentoval Česko-Slovensko na kvalifikačnom zápase proti Albánsku 16. 10. 1991 v Olomouci, kde ČSFR zvíťazila 2:1 a Lancz dal v 39. minúte gól. Druhýkrát nastúpil 4. 12. 1992 v zápase Egypt – Česko-Slovensko v Káhire, ktorý skončil výsledkom 2:0.

## Smrť
20. júla 2004 spáchal samovraždu skokom zo svojho bytu na 11. poschodí na Andrusovovej ulici v Petržalke. Manželke a dcére poslal rozlúčkovú SMS. Je pochovaný v obci Veľká Mača (okres Galanta).

## Referencie


## Externé odkazy
* Štatistiky ČMFS 

Kategória:Slovenskí futbalisti
Kategória:Česko-slovenskí futbalisti
Kategória:Obete samovrážd
Peter Dubovský (futbalista)

**Peter Dubovský** (*  7. máj 1972, Bratislava – † 23. jún 2000, Ko Samui, Thajsko) bol slovenský futbalový útočník, jedna z najvýznamnejších postáv tohto športu na Slovensku. Zahynul tragicky na dovolenke v Thajsku. 

Na jeho počesť je pomenované každoročné ocenenie pre najlepšieho slovenského futbalistu do 21 rokov - Cena Petra Dubovského.

## Klubová kariéra
S futbalom začal v klube FK Vinohrady Bratislava, v roku 1989 prestúpil do Slovana Bratislava. V roku 1992 získal so Slovanom titul a stal sa kráľom strelcov s 27 gólmi, v nasledujúcej sezóne prvenstvo zopakoval. Zaznamenal 24 gólov. Následne ho vyhlásili za najlepšieho slovenského futbalistu. V belasom drese odohral 93 zápasov, strelil 59 gólov. V roku 1993 s ním podpísal kontrakt jeden z najlepších svetových klubov Real Madrid, ktorému Peter Dubovský strelil gól v poháre UEFA 2 roky predtým. V prvej sezóne za Real odohral 26 zápasov, v ďalších už jeho úloha bola postupne nahradená vzostupom sedemnásťročného Raúla Gonzáleza. V roku 1995 prestúpil do Realu Oviedo, kde si opäť našiel stabilnú pozíciu v základnej zostave.

## Reprezentačná kariéra
V česko-slovenskej reprezentácii debutoval v roku 1991 ako devätnásťročný, v 14 zápasoch strelil 9 gólov. Za Slovensko odohral 33 zápasov a vsietil 12 gólov a bol jeho prirodzeným lídrom. Pamätný je jeho hetrik zo súboja proti Rumunsku v novembri 1993 v Košiciach (5:2).

* Prvý zápas: 13.11.1991 Španielsko - Česko-Slovensko 2:1 (Sevilla)
* Posledný zápas: 31.5.2000 Rusko - Slovensko 1:1 (Moskva)
* ČSFR reprezentácia - 14 zápasov, 6 gólov
* SR reprezentácia - 33 zápasov, 12 gólov

## Dosiahnuté úspechy

#### Slovan Bratislava

* Majster Česko-slovenskej ligy 1991/92

#### Real Madrid
* Majster La Ligy 1994/95 
* Víťaz Supercopa de España 1993

#### Individuálne ocenenia
* Kráľ strelcov Česko-slovenskej ligy 1991/92, 1992/93 
* Víťaz ankety Futbalista roka (1993, Slovensko)
* Druhý v ankete Futbalista desaťročia (90-te roky, Slovensko)
* Štvrtý v ankete Futbalista storočia (20. storočie, Slovensko)

## Referencie

Kategória:Narodenia v 1972
Kategória:Úmrtia v 2000
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči Real Madrid CF
Kategória:Osobnosti z Bratislavy
Kategória:Hráči FK Vinohrady Bratislava
Anglický kokeršpaniel

**Anglický kokeršpaniel** je psie plemeno pochádzajúce zo Spojeného kráľovstva. V systematike FCI sa radí do 8. skupiny.

## Vzhľad
### Stavba tela
Anglický kokeršpaniel dorastá do výšky 38 - 41 cm v kohútiku, čím sa radí medzi stredne veľké plemená. Stavba tela tejto rasy je robustná. Temeno a nos sú rovnakej dĺžky, ňufák je hranatý. Oči nesmú byť svetlo sfarbené, majú mať tmavohnedý alebo tmavoorieškový odtieň. Uši sú nasadené nízko, sú dlhé a porastené dlhou, hodvábnou srsťou. Chvost je nesený v jednej rovine s chrbtovou líniou.

### Srsť
Typická je pre toto plemeno hustá, hodvábna srsť vyžadujúca si zvýšenú starostlivosť. Môže byť zafarbená rôzne, jednofarebné jedince okrem znaku na hrudi nesmú mať na tele bielu farbu.

* Najčastejšie farebné varianty u akokeršpaniela sú: zlatá, čierna, hnedá,  
* Tieto farby sa vyskytujú v kombináciách: *bicolor*, *tricolor*, *beloš*, *beloš s pálením*.

## Povaha
Anglický kokeršpaniel je temperamentný pes. Je spoločenský, no nie je plne od človeka závislý, skôr samostatný. Nezvykne sa dostávať do konfliktu s inými zvieratami či ľuďmi. Zle vychovaný jedinec môže prejavovať svoju dominantnosť voči ľuďom. Je učenlivý a inteligentný, no nikdy nebude slepo počúvať príkazy, býva tvrdohlavý. U tejto rasy je potrebná dôsledná a trpezlivá výchova. Najmä u jednofarebných jedincov chovatelia popisujú vrodenú poruchu správania prejavujúcu sa zvýšenou agresivitou voči svojmu okoliu bez akéhokoľvek podnetu. Túto poruchu sa však už cieleným chovom podarilo odstrániť, pri výbere chovateľa a následne šteňaťa však treba byť obozretný.
 
### Využitie
Má veselú povahu, stále pohybuje chvostom, zvlášť vtedy keď sleduje pachovú stopu, je nebojácny v hustom poraste. Ďalšou vlastnosťou je jeho športovnosť a zdatnosť, aktívna a živá nátura. Musíte byť pripravený poskytnúť dospelému kokrovi každý deň najmenej hodinu voľného pohybu. Miluje lesy, kopce, polia. Veľmi rád pláva. Potrebuje mať príležitosť bežať plnou rýchlosťou aby mohol zachytiť vône, ktoré pôsobia na jeho inštinkty loveckého psa. Je nežný a milujúci, ale plný života a energie.
Anglický kokeršpaniel je obľúbené plemeno, vhodné na rôzne kynologické športy, dodnes využívané poľovníkmi na sliedenie a donášanie. Je vhodný najmä pre starších ľudí, má pomalú chôdzu. Občas sú tieto psy aj lenivé.Vie dobre plávať a nebojí sa vody.

## Galéria

Image:Bojars's english cocker spaniel.jpg|Anglický kokeršpaniel - zlatý
Image:English Cocker Spaniel 6.jpg|Anglický kokeršpaniel - čierný
Image:English Cocker Spaniel 3.jpg|Anglický kokeršpaniel - hnedý
Image:English Cocker Spaniel black portrait.jpg|Anglický kokeršpaniel - modrý beloš
Image:English Cocker Spaniel red.jpg|Anglický kokeršpaniel - oranžový beloš
Image:English Cocker Spaniel in the grass.jpg|Šteňa anglického kokeršpaniela
Image:Skok daleky.jpg|Anglický kokeršpaniel - skúška skokov
Image:Vo_vode.jpg|Anglický kokeršpaniel -  vo vode


## Iné projekty

## Externé odkazy
* Klub chovateľov poľovných sliedičov 

Kategória:Sliediče
Kategória:Poľovnícke psy
Kategória:Plemená psov z Anglicka
Rast a vývin rastlín

[thumb|Klíčenie semena [tisu (*Taxus baccata*)]]

**Vývin** rastlín je zložitý proces v ktorom sa z jednej bunky vytvára celé telo rastliny. Rozoznávame dve fázy vývinu. **Vegetatívna fáza** znamená vytvorenie koreňov, stonky a listov. **Generatívna fáza** zahrňuje kvitnutie a tvorbu plodov, čiže pohlavné rozmnožovanie rastlín. Rast a vývin rastlín je regulovaný rastlinnými hormónmi, alebo inými regulačnými látkami.

Vývin je charakterizovaný dvoma základnými procesmi:
* **Rast** je ireverzibilné zväčšovanie objemu.
* **Diferenciácia** je proces v ktorom sa bunky špecializujú na svoje budúce funkcie.

Rastliny, ako aj ostatné mnohobunkové organizmy vznikajú z jednej oplodnenej vajcovej bunky, ktorú nazývame „zygota“ (samčie pohlavné bunky nazývame peľ). Po rozdelení zygoty sa niektoré bunky špecializujú, iné ostávajú naďalej deliacimi sa bunkami. Zhluk takýchto buniek nazývame meristémom. Meristém ostáva stále zachovaný na vrchole koreňov a stoniek, preto môžu rastliny rásť počas celého svojho života. Listy a kvety majú na rozdiel od koreňov a stoniek rast determinovaný – teda po dosiahnutí určitej veľkosti prestávajú rásť. Tieto orgány potom postupne vstupujú do *senescencie*, odmumierajú a opadajú (napr. opad listov, alebo kvetných lupienkov).

thumb|left|Porovnanie rastu normálnej rastliny (vľavo) a mutanta s poruchou fungovania auxínov (''Gray WM (2004) Hormonal Regulation of Plant Growth and Development. PLoS Biol 2 (9): e311'')

Bunky, ktoré vznikajú delením meristému postupujú do fázy objemového rastu. Bunky naberajú vodu, čím sa zvyšuje ich osmotický tlak. Keďže rastlinné bunky sú obklopené pevnými bunkovými stenami, musí dôjsť počas objemového rastu k ich rozvoľňovaniu. To prebieha tak, že vplyvom zvýšenej kyslosti prostredia sa väzby medzi jednotlivými vrstvami celulózy uvoľnia a posunú sa v horizontálnom smere. Takto dochádza k predlžovaniu buniek.

Bezprostredne po predlžovaní dochádza k diferenciácii, k ktorom bunky nadobúdajú svoju budúcu funkciu. Väčšina buniek napriek svojim odlišným funkciám má trvalo zachovanú celú genetickú informáciu. V umelých podmienkach možno teda z každej rastlinnej bunky regenerovať celú rastlinu. Túto vlastnosť buniek nazývame *[[totipotencia]]*. Výnimkou sú len vodivé bunky floému – sitkovice, ktoré zabezpečujú transport organických látok a v zrelom štádiu nemajú bunkové jadro.

Rast rastlín je regulovaný hormónmi rastlín, napr. auxínmi, giberelínmi a cytokinínmi. Preto sú tieto hormóny niekedy nazývané aj rastovými látkami. Sú bežne používané v pestovateľskej praxi najmä na uľahčenie zakoreňovania odrezkov.

## Pozri aj
* Fyziológia rastlín

Kategória:Rastliny
Kategória:Fyziológia rastlín
Marián Chudovský

**Marián Chudovský** (* 5. február 1959, Banská Bystrica) je slovenský operný režisér. Od júla 2012 do 1.8.2018 bol generálnym riaditeľom Slovenského národného divadla.

## Rodina
*otec: Vincent Chudovský
*matka: Pavlína, rod. Lehotská
*manželka: Emília Chudovská, rod. Rothová

## Životopis
V roku 1978 ukončil štúdium na gymnáziu v Banskej Bystrici, 1979-1984 študoval odbor hudobné umenie (podľa OSUDu odbor réžia na Hudobnej fakulte) VŠMU v Bratislave. V roku 1984-1988 pôsobil ako režisér a dramaturg opery ŠD v Košiciach, 1986-1988 ako umelecký šéf a režisér ŠD v Košiciach, 1988-1989 umelecký šéf Opery SND Bratislava, 1989-1991 režisér Opery SND, 1991-1993 umelecký šéf a režisér DJGT v Banskej Bystrici, 1993 riaditeľ letného divadelného festivalu Zámocké hry zvolenské, 1993-1996 režisér spevohry NS v Bratislave, 1996-2002 režisér TV Markíza.

Od 1. septembra 2002 do roku 2006 vykonával funkciu riaditeľa Opery Slovenského národného divadla v Bratislave. Medzitým bol dočasne menovaný generálnym riaditeľom SND. Túto funkciu vykonával od 1. januára 2006 do 1. júna 2006. V rokoch 2006 - 2008 bol režisérom Opery SND (do 31. 8. 2008), potom v slobodnom povolaní. 
Od júla 2012 je generálnym riaditeľom SND.

V Opere SND ako režisér inscenoval Verdiho Rigoletta (1987), Traviatu (1992) a Macbeth (2003) I Due Foscari (2010), Cilèaovu Adrianu Lecouvreur (1989), Čajkovského Pannu Orleánsku (2001), Bizetovu Carmen (2002), operetu Franza Lehára Veselá vdova (2005), dvojtitul: Mascagni Sedliacka česť – Leoncavallo Komedianti (2006), Musorgského Borisa Godunova (2008)

Medzi jeho ďalšie profilové inscenácie možno zaradiť:
A. Dvořák: Čert a Káča (ŠD Košice 1984, ND Praha 1990), G. Donizetti: Nápoj lásky (ŠD Košice 1986), G. Verdi: Il Due Foscari (ŠD Košice 1987), L. Janáček: Příhody lišky Bystroušky (ŠD Košice 1988), B. Britten: Zneuctenie Lukrézie - The Rape of Lucretia (KO Bratislava 1988), G. Donizetti: La Favorita (DJGT Banská Bystrica 1992), J. Offenbach: Hoffmannove poviedky (ŠD Ostrava 1992), L. Janáček: Její pastorkyňa (ŠO Banská Bystrica 1999), P. Mascagni: Sedliacka česť - Cavalleria rusticana, R. Leoncavallo: Komedianti - Pagliacci (ŠO Banská Bystrica 2000), G. Puccini: La Bohème (Vest Norges Opera Bergen – Nórsko 2004), B. Smetana: Braniboři v Čechách (JO ND Brno 2004), C. Saint-Saëns: Samson a Dalila (ND Praha 2006), B. Smetana: Hubička (ND Praha 2007), G. Donizetti: Lucia di Lammermoor  (ŠD Košice 2009), G. Bizet: Carmen (NDM Ostrava 2010)

## Ocenenie
* Cena Literárneho fondu za réžiu

## Literatúra
* Who is Who v Slovenskej republike

## Externé odkazy
* 

Kategória:Narodenia v 1959
Kategória:Slovenskí divadelní režiséri
Kategória:Riaditelia Slovenského národného divadla
Kategória:Osobnosti z Banskej Bystrice
Jefferson (sopka)

**Jefferson** je vyhasnutá sopka, nachádzajúca sa v štáte Oregon v USA v pohorí Kaskádové vrchy. Je to druhá najvyššia hora Oregonu. Pomenovaný je podľa Thomasa Jeffersona, v poradí tretieho prezidenta USA, ktorý bol jedným zo sponzorov expedície Lewisa a Clarka do Kaskádových vrchov.

Sopka sa vytvorila v dvoch vulkanických cykloch, prerušených zaľadnením a následnou eróziou. Prvý nastal približne pred 290&nbsp;000&nbsp;rokmi a vytvorila andezitovo - dacitový vulkán, pravdepodobne vyšší ako súčasný vrchol. V druhom cykle sopka produkovala hlavne lávové prúdy, sprevádzané početnými lahármi. Posledná malá erupcia nastala približne pred 1&nbsp;000&nbsp;rokmi, odvtedy sopka nejaví žiadne známky aktivity a je považovaná za vyhasnutú.

## Externé odkazy
* www.volcano.si.edu - stratovulkán Jefferson na Global Volcanism Program 

Kategória:Sopky Oregonu
Kategória:Stratovulkány
Kategória:Vyhasnuté sopky
Kategória:Trojtisícovky v USA
Kormorán modrooký

**Kormorán modrooký** (, predtým *Phalacrocorax atriceps*) je výrazne sfarbený, čierno-biely kormorán s modrým očným krúžkom. Žije výlučne na južnej pologuli. Najčastejšie sa vyskytuje na skalnatom pobreží ostrovov. Je veľmi spoločenský a v zime vytvára početné kŕdle, ktoré lovia na otvorenom mori. V lete spravidla loví samotársky. Kormorán modrooký vytvára niekoľko poddruhov, ktoré sa od seba mierne líšia sfarbením.

## Súhrnné informácie
* dĺžka: 68-76 cm
* hmotnosť: 2,5-3,5 kg
* operenie: pohlavia sú si podobné
* výskyt: cirkumpolárne okolo pobrežia Antarktídy, juh Južnej Ameriky, Falklandy
* migrácia: čiastočne sťahovavý
* status: bežný
* biotopy výskytu: pobrežia, otvorené more a oceán

## Iné projekty

Kategória:Kormoránovité
Sula modronohá

náhľad|Sula modronohá
náhľad|Vajce

**Sula modronohá** () je druh vtáka z čeľade sulovité.

Je to charakteristický morský vták s nápadne modrými nohami. Je jedným s desiatich druhov veslonožcov, ktoré tvoria čeľaď sulovitých. Podobne ako príbuzné druhy, aj sula modronohá má štíhle telo, adaptované na lov ponáraním zo strmhlavého letu, ako i úzke krídla, ktoré pred nárazom na hladinu natiahne dozadu. Samec je trochu menší a ľahší ako samica, výborne loví v plytkých príbrežných vodách. Niekedy sa za potravou ponárajú malé skupiny. Ich najčastejšou korisťou sú ryby, predovšetkým lietajúce, rôzne druhy sardiniek a tichomorských makrel, ale aj hlavonožce. Sula modronohá je jedným zo vzácnejších druhov s pomerne malým areálom rozšírenia. Dosť malé sú aj jej presuny, napríklad populácia z Galapág prelieta nanajvýš k Ekvádoru.

## Súhrnné informácie
* Dĺžka: 80-85 cm
* Hmotnosť: 1,5 kg
* Operenie: Pohlavia sú si podobné
* Výskyt: Západné Mexiko až severozápad Južnej Ameriky, Galapágy
* Migrácia: Čiastočne sťahovavý
* Status: Lokálne bežný
* Biotopy výskytu: pobrežia, otvorené more a oceán

## Iné projekty

Kategória:Sulovité
Rastlinný hormón

**Rastlinné hormóny** (tiež nazývané ***fytohormóny***, alebo ***rastové látky***) sú chemické zlúčeniny, ktoré sa tvoria v rastlinách v malej koncentrácii, vylučujú do okolia buniek, transportujú do inej časti rastliny a tam vyvolávajú určitý efekt. Sú to signály komunikácie medzi bunkami.
Rastlinné hormóny sa vo veľkej miere syntetizujú len v určitej, konkrétnej časti rastliny (napr. rastový vrchol rastliny, koreň ...), hoci v menšej miere ich môžu tvoriť takmer všetky rastlinné bunky. Transport hormónov je väčšinou pasívny v cievnych zväzkoch rastlín (môžu sa trasportovať floémom alebo xylémom). Jedinou známou výnimkou je auxín, ktorý sa transportuje aj aktívne, smerom od vrcholu nadol z jednej bunky do druhej (existujú špecifické prenášače na auxín).

V cieľových bunkách vstupujú hormóny do špecifickej väzby s určitými bielkovinami, ktoré nazývame receptory. Následne sa spúšťa reťazec reakcií, ktoré vedú ku charakteristickej odpovedi cieľovej bunky. Mechanizmus fungovania hormónov v rastlinách je veľmi podobný mechanizmu hormonálneho účinku u živočíchov (vrátane človeka).

## Rozdelenie
### Rastlinné hormóny
# auxíny
# cytokiníny
# etylén
# giberelíny
# kyselina abscisová (ABA)
# brassinosteroidy (od roku 1998)

### Ďalšie skupiny regulačných látok podobných hormónom
# kyselina jasmónová
# kyselina salicylová
# polyamíny
# kumaríny
# oxid dusnatý

## Pozri aj

* Hormón
* Fyziológia rastlín
* Rast a vývin rastlín
Zalabský chrbát

**Zalabský chrbát** je geomorfologickou časťou Podunajskej pahorkatiny a jej podcelku Ipeľská pahorkatina. Zaberá zvlnené územie severne od Štúrova.

## Polohopis
Nachádza sa na juhovýchodnom okraji Podunajskej pahorkatiny a v južnej časti jej podcelku Ipeľská pahorkatina. Zaberá pás zvlneného územia medzi Ipeľskou nivou na východe a Hronskou nivou na západe. Južne pokračuje Ipeľská pahorkatina časťou Bajtavská brána a severne nadväzuje Santovská pahorkatina. Západným okrajom preteká potok Perec, južným Bajtavský potok, ktoré odvádzajú vodu z tejto časti pahorkatiny do Hrona, východnú časť odvodňujú menšie prítoky Ipľa.

Zalabský chrbát zasahuje do okresov Nové Zámky a Levice v Nitrianskom kraji. Z obcí sa tu nachádza Zalaba, Sikenička, Pavlová, Salka a Malá nad Hronom. Južný a východný okraj lemuje cesta II/564 zo Štúrova do Levíc, západnou časťou prechádza cesta III. triedy, spájajúca tunajšie obce. Severným okrajom vedie popri ceste aj železničná trať Zvolen – Čata.

## Chránené územie
V juhovýchodnej časti sa nachádza prírodná rezervácia Sovie vinohrady, vyhlásená v roku 1993 na ploche . Predstavuje enklávu teplomilnej vegetácie s najbohatším výskytom katranu tatárskeho na Slovensku. Rastie tu tiež chránený mechúrnik stromový a ďalšie chránené druhy rastlín. Svahy na okraji Zalabského chrbta sú porastené vinicami.

## Turizmus
Oblasť patrí medzi turisticky pokojnejšie a ponúka možnosti na nenáročné prechádzky a cyklotúry. Pahorkatinou vedie Pohronská cyklomagistrála, využívajúca vhodné podmienky zvlnenej krajiny. Nie sú tu žiadne značené turistické chodníky, no z Bíne cez Pavlovú do Salky vedie Mariánska cesta.

## Referencie

## Externé odkazy
* Poloha na turistickej mape

Kategória:Ipeľská pahorkatina
Kategória:Geomorfologické časti na Slovensku
Deklinačná kružnica

**Deklinačná kružnica**, nazývaná niekedy ako *hodinová kružnica*, je kružnica na nebeskej sfére, ktorá prechádza jej stredom a oboma svetovými pólmi a je kolmá na svetový rovník. Na Zemi zodpovedá poludníku. Pretože nebeská sféra sa zdanlivo otáča, stotožňuje sa s miestnym poludníkom každý okamih iná deklinačná kružnica.

Vzdialenosť deklinačnej kružnice od miestneho poludníka sa nazýva hodinový uhol, vzdialenosť od jarného bodu je rektascenzia. Pozdĺž deklinačnej kružnice sa meria deklinácia bodu, napríklad hviezdy.

Kategória:Heslá Encyklopédie astronómie
Kategória:Sférická astronómia
Sula hnedá

náhľad|Sula hnedá
náhľad|Vajce
**Sula hnedá** () je druh vtáka z čeľade sulovité.

Podobne ako ostatné suly, je výborne uspôsobená na život a lov na mori. Má štíhle vretenovité telo, pod kožou vzdušné vaky (tlmia náraz na hladinu pri ponáraní zo strmhlavého letu) a dlhý končistý zobák, ktorý jej umožňuje bezpečne uchopiť rybu. Vrhá sa z výšky až 30 metrov, takže prenikne aj do väčšej hĺbky, kde „torpéduje“ húfy kalmarov či rýb. Vďaka svojim dlhým silným krídlam je aj dobrým letcom. Samce tohto druhu suly ako jediné z čeľade sulovitých tokajú počas letu.

## Súhrnné informácie
* Dĺžka: 64-74 cm
* Hmotnosť: 0,7-1,5 kg
* Operenie: Pohlavia sú si podobné
* Výskyt: Tropický Pacifik, Atlantický a Indický oceán
* Migrácia: Čiastočne sťahovavý
* Status: Lokálne bežný
* Biotopy výskytu: pobrežia, otvorené more a oceán

## Referencie


## Iné projekty

Kategória:Sulovité
Doktor pedagogiky

**PaedDr.** znamená **paedagogicae doctor**, akademický titul **doktor pedagogiky**. Po absolvovaní dodatočného rigorózneho štúdia, obhájení rigoróznej práce a úspešného absolvovania rigoróznej štátnej skúšky získava tento titul absolvent magisterského študijného programu pedagogickej, filozofickej, prírodovedeckej, alebo inej fakulty v príslušnom študijnom odbore učiteľstva konkrétneho predmetu. Titul PaedDr. nahradzuje magisterský titul.

## Referencie

## Externé odkazy
* 

Kategória:Vysokoškolské tituly
Kategória:Pedagogika